Tulipunainen kyyhkynen

Tulipunainen kyyhkynen on Matti Kassilan elokuva vuodelta 1961. Elokuvan idea tuli ohjaaja Kassilan omasta unesta. Elokuvan on tuottanut Toivo Särkkä, ja tuotantoyhtiö on Suomen Filmiteollisuus.

 Juoni 

Elokuvan päähenkilö on kirurgi Olavi Aitamaa, joka alkaa epäillä nuorta vaimoaan uskottomuudesta. Hän seuraa vaimoaan ja näkee tämän suutelemassa toista miestä. Olavi raivostuu, mutta pian punatukkainen kaunotar saa hänet pauloihinsa. Alkaa tapahtua kummia.

 Näyttelijät 

 Taustaa 

Elokuva kuvattiin osin keskellä Helsingin ihmisvilinää. Pääosaa näyttelee Tauno Palo, jonka viimeiseksi elokuvaksi tämä jäiPajukallio, Arto: Elokuvat. Helsingin Sanomat 19.8.2011, s. C 9.. Myös elokuvassa esiintyvä Suomen Filmiteollisuuden pitkäaikainen näyttelijä Anton Soini kuoli pian elokuvan ensi-illan jälkeen.

 Arviot 

Kun elokuvan tekoaikaan Modest Savtschenkon (Kansan Uutiset) mukaan elettiin suomalaisen elokuvan alennustilaa, hän yllättyi tästä elokuvasta myönteisesti: ”Filmituotantomme nykytilassa se tekee melko yllättävän vaikutuksen”. Samalla myönteisellä linjalla jatkoivat muutkin aikalaiskriitikot. Lehdistöarvio. Viitattu 27.8.2014.

Elokuvaa on luonnehdittu psykologiseksi trilleriksi. Vaikutteita siinä on nähty niin Alfred Hitchcockilta, Fritz Langilta kuin Michelangelo Antonionilta.JK: Tulipunainen kyyhkynen. Viikon tv-elokuvia, Tv-maailma 34/2014, s. 12. Kriitikko Arto Pajukallio on luonnehtinut elokuvaa kokeelliseksi jännityselokuvaksi, jossa käsitellään syyllisyyden- ja ahdistuksentunteita. Musiikki on erityisen modernia.

 Lähteet 

Luokka:Suomalaiset mustavalkoelokuvat
Luokka:Vuoden 1961 suomalaiset elokuvat
Luokka:Matti Kassilan ohjaamat elokuvat